Informații EURO 200\_2024- Ajutor financiar în vederea stimulării achiziţionării de calculatoare

1. Conform art. 6 din normele metodologice pentru Legea nr. [269/2004](file:///C:\Users\Acte%20studii\sintact%204.0\cache\Legislatie\temp199358\00074944.htm) se va emite decizie pentru numirea comisiei formată din 4 persoane.  
   a) directorul unităţii de învăţământ - preşedinte;  
   b) profesorul responsabil de burse - membru;  
   c) secretarul unităţii de învăţământ - membru.  
   d) contabilul unităţii de învăţământ - membru.
2. Conform art. 6 din normele metodologice pentru Legea nr. [269/2004](file:///C:\Users\Acte%20studii\sintact%204.0\cache\Legislatie\temp199358\00074944.htm) se afişează la loc vizibil în unitatea de învăţământ Legea nr. [269/2004](file:///C:\Users\Acte%20studii\sintact%204.0\cache\Legislatie\temp199358\00074944.htm), normele metodologice şi lista documentelor necesare pentru întocmirea dosarului;
3. Se afişează sau se transmite elevilor/ părinților informațiile:

* **Ajutorul se acordă o singură dată în cadrul unei familii (începând cu anul 2004).**
* Beneficiari ai acestui ajutor sunt persoanele prevăzute la art. 2 din Legea nr. [269/2004](file:///C:\Users\Acte%20studii\sintact%204.0\cache\Legislatie\temp199358\00074944.htm) care îndeplinesc cumulativ următoarele condiţii:  
  a) sunt elevi/studenţi în învăţământul de stat sau particular acreditat, în vârstă de până la 26 de ani;  
  b) au un venit brut pe membru de familie mai mic sau egal cu 250 lei.
* La stabilirea venitului brut lunar pe membru de familie se iau în calcul toate veniturile realizate de membrii familiei în luna precedentă depunerii cererii, cu excepţia: alocaţiei de stat, alocaţiei familiale complementare şi a alocaţiei de susţinere pentru familia monoparentală, bugetului personal complementar acordat persoanelor cu handicap, burselor de studii şi burselor sociale, precum şi a tuturor drepturilor sociale care, potrivit legii, sunt exceptate de la stabilirea altor drepturi şi obligaţii. În cazul în care familia are în proprietate bunuri mobile şi imobile care ar putea fi valorificate, se iau în considerare veniturile potenţiale provenite din valorificarea acestora, cu respectarea prevederilor art. 8 alin. (2)-(4) din Legea nr. [416/2001](file:///C:\Users\Acte%20studii\sintact%204.0\cache\Legislatie\temp199358\00050311.htm) privind venitul minim garantat, cu modificările şi completările ulterioare, şi a categoriilor de bunuri şi criteriilor prevăzute în anexele nr. 4-6 la Normele metodologice de aplicare a prevederilor Legii nr. [416/2001](file:///C:\Users\Acte%20studii\sintact%204.0\cache\Legislatie\temp199358\00050311.htm) privind venitul minim garantat, cu modificările şi completările ulterioare, aprobate prin Hotărârea Guvernului nr. [1.010/2006](file:///C:\Users\Acte%20studii\sintact%204.0\cache\Legislatie\temp199358\00095326.htm).
* Cererea pusă la dispoziție de către unitatea de învățământ va fi însoţită de următoarele documente:  
  a) copie a certificatului de naştere sau a actului de identitate al elevului/studentului, iar în cazul elevilor, împreună cu o copie a actului de identitate al părintelui/ocrotitorului legal, precum şi a actului care să dovedească calitatea de ocrotitor legal, după caz;  
  b) copii ale certificatelor de naştere sau ale actelor de identitate, după caz, ale celorlalţi membri ai familiei;  
  c) adeverinţă de la instituţiile de învăţământ/unităţile din care să rezulte calitatea de elev sau student a celorlalţi fraţi/surori;  
  d) acte doveditoare, în original, privind veniturile membrilor familiei.  
  e) declaraţie pe propria răspundere a părintelui, tutorelui, reprezentantului legal sau a ocrotitorului legal, după caz, sau dată personal de către persoanele cu vârsta mai mare sau egală cu 18 ani, în sensul că venitul brut lunar pe membru de familie se încadrează în plafonul prevăzut de art. 2 alin. (2) din Legea nr. [269/2004](file:///C:\Users\Acte%20studii\sintact%204.0\cache\Legislatie\temp199358\00074944.htm) şi că dispun de diferenţa de bani pentru achiziţionarea unui calculator cu o configuraţie minimă standard.  
  f) adeverinţă eliberată de către unitatea de învăţământ din care să rezulte media generală/calificativul din anul şcolar anterior depunerii cererii pentru acordarea unui ajutor financiar în vederea stimulării achiziţionării de calculatoare, pentru toţi elevii, cu excepţia elevilor clasei I;  
  g) adeverinţă eliberată de către unitatea de învăţământ din care să rezulte numărul de absenţe nemotivate din anul şcolar anterior depunerii cererii pentru acordarea unui ajutor financiar în vederea stimulării achiziţionării de calculatoare, pentru toţi elevii, cu excepţia elevilor clasei I;  
  (4) Documentele prevăzute la alin. (3) lit. a) şi b) se vor depune în copie, cu condiţia ca, la depunerea cererii, solicitantul să prezinte şi actele în original.  
  (5) Persoanele din cadrul unităţii/instituţiei de învăţământ, desemnate de către preşedintele comisiei din unitatea/instituţia de învăţământ, vor confrunta actele prevăzute la alin. (3) cu copiile, iar pe acestea din urmă vor trece menţiunea "conform cu originalul" pe fiecare pagină, sub care vor semna atât primitorul, cât şi solicitantul.
* **Termenul limită pentru depunerea dosarului este 20 mai 2024.**

1. Dosarele se primesc și se analizează de către comisia din școală. Constituirea bazei de date pentru EURO200\_2024 se va face conform precizărilor pe care le voi posta pe serverul FTP la sfârșitul lunii mai 2024.